ກຸ່ມ Al-Shabab ຍິງເປົ້າ ຊາຍ 3 ຄົນ ໃນຂໍ້ຫາ ເປັນນັກສືບ (ວີດີໂອ)
ກຸ່ມຫົວຮຸນແຮງ Al-Shabab ປະຫານຊີວິດ ຊາຍ 3 ຄົນ ໃນຂໍ້ຫາ ຖານທຳການສອດແນມ ທີ່ເມືອງ Barawe ປະເທດໂຊມາເລຍ.
ກຸ່ມຫົວຮຸນແຮງ al-Shabab ຂອງໂຊມາເລຍ ກ່າວວ່າ ຕົນໄດ້ປະຫານຊີວິດຜູ້ຊາຍ 3 ຄົນ ທີ່ຖືກກ່າວຫາວ່າ ທຳ ການສອດແນມໃຫ້ສະຫະລັດ ຫຼືໃຫ້ພວກອົງການສືບລັບ ຂອງລັດຖະບານໂຊມາເລຍ ກຸ່ມ al-Shabab ທີ່ເປັນເຄືອຂ່າຍ ຂອງອານກາອິດາ ປະກາດການປະຫານຊີວິດໃນວັນອັງຄານວານນີ້ ໃຫ້ຮູ້ ໃນໜ້າ Facebook ຂອງຕົນ ກຸ່ມດັ່ງກ່າວເວົ້າຕື່ມວ່າ ນຶ່ງໃນຈຳນວນຜູ້ຊາຍ 3 ຄົນນີ້ ຊື່ Mohamad Abdulle Gelle ໄວ 29 ປີ ຊຶ່ງເປັນຜູ້ບອກເປົ້າໝາຍ ໃນການໂຈມຕີ ຂອງເຮືອບິນທີ່ບໍ່ມີຄົນຂັບຂອງສະຫະ ລັດ ທີ່ໄດ້ສັງຫານຜູ້ບັນຊາການຄົນນຶ່ງຂອງກຸ່ມ al-Shabab ໃນຂົງເຂດ Middle Juba ຂອງໂຊມາເລຍໃນເດືອນຕຸລາປີແລ້ວນີ້ ເບິ່ງຄືວ່າການໂຈມຕີຄັ້ງນັ້ນ ໄດ້ສັງຫານນັກຊ່ຽວຊານລະດັບສູງສຸດດ້ານວັດຖຸລະເບີດ ຂອງ ກຸ່ມ al-Shababທີ່ຮູ້ຈັກກັນວ່າ ແມ່ນນາຍ Anta ໃນວັນທີ 28 ຕຸລາປີແລ້ວນີ້ ຖະແຫຼງການສະບັບດັ່ງກ່າວ ເວົ້າວ່າ ພວກຜູ້ຊາຍທັງສາມຖືກສັງຫານດ້ວຍການຍິງ ເປົ້າໃນເມືອງ Barawe ກຸ່ມ al-Shabab ໄດ້ສະແດງໃຫ້ເຫັນຮ່ອງຮອຍຕ່າງໆຂອງການຟື້ນໂຕຄືນໃນຫວ່າງ ບໍ່ເທົ່າໃດເດືອນຜ່ານມານີ້ ຫຼັງຈາກສູນເສຍການຄວບຄຸມຂອງຕົນໃນຫົວເມືອງໃຫຍ່ໆ ສ່ວນຫຼາຍໃນໂຊມາເລຍ ໃນປີ 2011 ແລະ 2012 ຜ່ານມາ ໃນວັນພະຫັດແລ້ວນີ້ ກຸ່ມຫົວຮຸນແຮງດັ່ງກ່າວ ໄດ້ອ້າງເອົາຄວາມຮັບຜິດຊອບໃນເຫດ ລະເບີດທີ່ແຕກຂຶ້ນໃນນະຄອນ Mogadishu ຊຶ່ງໄດ້ສັງຫານປະຊາຊົນໄປ 11 ຄົນນັ້ນ ໃນສັບປະດາກ່ອນນັ້ນ ພວກຫົວຮຸນແຮງ al-Shabab ກໍໄດ້ບຸກເຂົ້າໂຈມຕີທຳນຽບ ປະທານາທິບໍດີ ໂດຍໄດ້ສັງຫານປະຊາຊົນ 17 ຄົນ ແຕ່ເຖິງຢ່າງໃດກໍດີ ປະທານາທິ ບໍດີບໍ່ໄດ້ຮັບອັນຕະລາຍ